SRIJEDA 15.4. – 2.r.

1. SAT: HJ **Izvješćivanje o prošlom događaju – obrada (Č – 119. str. ) -** usmeno izvješćivanje, prošli događaj

Znamo da je OBAVIJEST poruka koja mora biti kratka i jasna. Može biti usmena i pisana. Obavijest pišemo prije nego se događaj dogodio.

Danas ćemo naučiti napisati izvješće o prošlom događaju.

Otvori Č – 119. str. i pročitaj pjesmu Vijest dana. Riješi 1. i 2. zadatak.

Prouči 3. zadatak.

– *Što smo sve saznali iz vijesti dana?*

*TKO nešto traži?--- Dugouhi Zečić.*

*ŠTO traži? ---------- Mrkvu.*

*GDJE traži? -------- Preko interneta.*

*KADA ?-------------- Još od ljeta.*

Zaključak: O događaju se može izvijestiti usmeno i pisano a izvješćivanje mora biti točno, jasno i kratko.

Prepiši plan ploče.

IZVJEŠĆIVANJE O PROŠLOM DOGAĐAJU

 usmena ili pisana VIJEST o događaju koji se dogodio

 TKO? ŠTO? GDJE? KADA? KAKO?

 Izvješćivati treba točno, jasno i kratko.

Riješi zadatke na 121. i 122. str. **Poslikaj mi i pošalji!**

2.SAT:MAT **1 i 0 u množenju – vježbanje i ponavljanje -** množenje brojevima 1 i 0

 RB – 94. 95. ZZ – 112. 113.

PONOVI ( USMENO ):

 *Što se događa s brojem koji množimo s brojem 1?*

*Koji rezultat dobijemo množimo li neki broj nulom?*

*Pročitaj i prouči priložene zadatke za vježbu! Prepiši u bilježnicu samo račune i odgovore.*

*Za kraj riješi zadatke u RB i ZZ.* ***ZZ mi poslikaj i pošalji!***

**Vježba**

Lukša je odlučio ići u kino. Otišao je i kupio jednu ulaznicu za sebe.

Kada je došao kući njegov brat je također poželio ići u kino s njim pa je

Lukša ponovno išao kupiti ulaznicu.

Naposljetku se i njihov prijatelj odlučio poći zajedno s njima.

Lukša je ponovno stao u red i kupio ulaznicu.

Koliko je ulaznica kupio Lukša?

Račun: 1 + 1 + 1 = 3 3 · 1 = 3

Odgovor: Lukša je kupio 3 ulaznice.

Mama je Zoru 3 puta slala u trgovinu po jedan kruh.

Zora je svaki puta došla, ali u trgovini nije bio kruha.

Koliko je Zora donijela mami kruha?

Račun: 0 + 0 + 0 = 0 3 · 0 = 0

Odgovor: Zora nije donijela mami kruh.

3. SAT : VJ

Slavimo veliki događaj koji se dogodio i promijenio svijet - ISUSOVO USKRSNUĆE.

Polako pročitajte tekst na 62. i 63. stranici. Kad si pročitao napiši u svoju bilježnicu

naslov - USKRSNULI ISUS DARUJE MIR I RADOST.

Zatim napiši mali naslov - Isus je uskrsnuo - ispod toga nacrtaj Isusov grob koji je otvoren, kamen stoji sa strane (pogledaj u udžbeniku), ako želiš nacrtaj i anđela. Iz groba isijava svijetlost kao zrake sunca.

Ispod slike napiši: GOSPODIN SLAVNO USKRSNU, ALELUJA, ALELUJA!

Želim vam svima mir i radost u radu.

4. SAT: VJ

Otvorit ćemo radnu bilježnicu na 43. stranici. Trebate riješiti prvi zadatak koji ima više etapa:  1. U svih osam uskrsnih jaja upiši jedan zaokruženi razlog naše uskrsne radosti

            2. Ukrasi različitim bojama uskrsna jaja

            3. U svoju bilježnicu, ispod onoga što smo zadnje napisali i nacrtali, nacrtaj jedno

                uskrsno jaje, upiši u njega razlog uskrsne radosti - koji ti se najviše sviđa

                i lijepo ga oboji.

         Radost neka bude u vašem radu.